I en diskussion brydes forskellige, ja ofte direkte modsatrettede holdninger til den samme sag eller det samme emne. Formålet er, dybest set, at få ret – at vinde tilslutning til det synspunkt, man selv fremfører og argumenterer for.
At diskutere er godt, for man udfordrer den eksisterende viden. Når man afprøver sine argumenter, må de svageste argumenter vige, og i sidste ende er alle blevet lidt klogere.